 NA WANDERI KAMAU MSAFARA wa kusherehekea Siku ya Kiswahili Duniani umemewasili katika Makavazi ya Kitaifa, Nairobi, baada ya kufanya matembezi kutoka Jumba la Mikutano ya Kimataifa la Kenyatta (KICC) tayari kwa hotuba mbalimbali kutoka kwa viongozi na wataalamu wa Kiswahili. Baadhi ya wale waliokuwa kwenye msafara huo ni mshairi na mwandishi wa vitabu Boukheit Amana (maarufu kama Malenga wa Vumba), aliyesifia siku hii kama “ukurasa mpya katika ukuaji wa Kiswahili duniani.” Washiriki wengine wamesema kuwa kama mojawapo ya vitovu na chimbuko la Kiswahili duniani, wadau mbalimbali nchini wanapaswa kuungana kuondoa tofauti zilizopo baina yao ili kubuni taasisi moja yenye nguvu kupiga jeki makuzi ya Kiswahili. Baadhi ya shughuli zinazoendelea ni uuzaji mavazi maalum ya kusherehekea siku hiyo, vinywaji kuwaburudisha washiriki na mahojiano wanayofanyiwa washiriki na wanahabari kutoka mashirika tofauti. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  